CELEX: 32014D0514
Language: hr
Date: 2014-07-31 00:00:00
Title: 2014/514/EU: Provedbena odluka Komisije оd 31. srpnja 2014. o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće (priopćena pod brojem dokumenta C(2014) 5352)  Tekst značajan za EGP

2.8.2014   
            
            
               HR
            
            
               Službeni list Europske unije
            
            
               L 231/11
            
         PROVEDBENA ODLUKA KOMISIJE
   оd 31. srpnja 2014.
   o ovlašćivanju laboratorija u Republici Koreji za provođenje seroloških testova u svrhu praćenja učinkovitosti cjepiva protiv bjesnoće
   
      
         (priopćena pod brojem dokumenta C(2014) 5352)
      
   
   (Tekst značajan za EGP)
   
      (2014/514/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:
   
               (1)
            
            
               Odlukom 2000/258/EZ određuje se Agence française de sécurité sanitaire des aliments (AFSSA), Nancy, Francuska (integrirana od 1. srpnja 2010. u Agence nationale de sécurité sanitaire de l'alimentation, de l'environnement et du travail – ANSES), kao poseban institut za utvrđivanje kriterija potrebnih za standardizaciju seroloških testova u svrhu praćenja učinkovitosti cjepiva protiv bjesnoće.
            
         
               (2)
            
            
               Tom je odlukom predviđeno da ANSES dokumentira ocjenjivanje laboratorija u trećim zemljama koji su podnijeli zahtjev za provedbu seroloških testova radi praćenja učinkovitosti cjepiva protiv bjesnoće.
            
         
               (3)
            
            
               Nadležno tijelo Republike Koreje podnijelo je zahtjev za izdavanje odobrenja laboratoriju KBNP, INC u Sinam-myeonu koji je potkrijepljen povoljnim izvješćem o ocjeni koje je za taj laboratorij 16. rujna 2013. izradio ANSES.
            
         
               (4)
            
            
               Kao rezultat nepovoljnog izvješća o ocjeni ANSES-a od 16. rujna 2013., odobrenje izdano 1. ožujka 2011. laboratoriju Komipharm International Co. Ltd u Siheung-siju u skladu s Odlukom 2000/258/EZ povučeno je u skladu s Odlukom Komisije 2010/436/EU (2).
            
         
               (5)
            
            
               Nadležno tijelo Republike Koreje podnijelo je zahtjev za ponovno izdavanje odobrenja laboratoriju Komipharm International Co. Ltd u Siheung-siju koji je potkrijepljen povoljnim izvješćem o ocjeni koje je za taj laboratorij 24. travnja 2014. izradio ANSES.
            
         
               (6)
            
            
               Tim bi se laboratorijima stoga trebalo izdati odobrenja za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ, sljedeći laboratoriji ovlašćuju se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:
   
               (a)
            
            
               
                           KBNP, INC
                        
                     
                           235-9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Republika Koreja
                        
                     
         
               (b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429-848,
                        
                     
                           Republika Koreja
                        
                     
         Članak 2.
   Ova se Odluka primjenjuje od 15. kolovoza 2014.
   Članak 3.
   Ova je Odluka upućena državama članicama.
   
      Sastavljeno u Bruxellesu 31. srpnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 79, 30.3.2000., str. 40.
   
   
      (2)  Odluka Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (SL L 209, 10.8.2010., str. 19.).